Държавен вестник, бр. 67, 2008 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  67
РЕШЕНИЕ № 464
ОТ 18 ЮЛИ 2008 Г.
за признаване на Съюза на военноинвалидите
и военнопострадалите за национално предста-
вителна организация
На основание чл. 5, ал. 1 и 3 във връзка с
чл. 3 и 4 от Наредбата за реда, условията и кри-
териите за признаване на организациите на во-
енноинвалидите и военнопострадалите за на-
ционално представителни, приета с Постанов-
ление № 202 на Министерския съвет от 2007 г.
(ДВ, бр. 73 от 2007 г.),
МИНИСТЕРСКИЯТ СЪВЕТ
Р Е Ш И :
Признава Съюза на военноинвалидите и
военнопострадалите със седалище в София,
район “Средец”, ул. Хр. Белчев 21, регистриран
в Софийския градски съд с решения от 13 май
1991 г., 15 юни 1993 г., 13 май 1996 г., 30 октом-
ври 1996 г., 5 февруари 2002 г., 1 април 2005 г. и
14 април 2008 г., за национално представителна
организация за срок 5 години.
Министър-председател:
Сергей Станишев
Главен секретар на Министерския съвет:
Севдалин Мавров
1602
РЕШЕНИЕ № 474
ОТ 21 ЮЛИ 2008 Г.
за предоставяне на концесия за добив на под-
земни богатства по чл. 2, т. 6 от Закона за под-
земните богатства—скалнооблицовъчни ма-
териали—гранити, от находище “Пръшкови-
ца”, с. Бързия, община Берковица, област
Монтана, на “ДАНО—Р”—ЕООД, София
На основание чл. 5, т. 3, чл. 6, ал. 3, чл. 29 и
чл. 54, ал. 4—6 от Закона за подземните богат-
ства и мотивирано предложение на министъра
на регионалното развитие и благоустройството
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под-
земни богатства по чл. 2, т. 6 от Закона за под-
земните богатства—скалнооблицовъчни ма-
териали—гранити, представляващи изключи-
телна държавна собственост, от находище
“Пръшковица”, с. Бързия, община Беркови-
ца, област Монтана, индивидуализирано с
координатите на точки с номера от № 1 до
№ 6 включително.
2. Определя концесионна площ с размер
12 083 кв. м, която включва площта на утвърде-
ните запаси на находище “Пръшковица” и не-
обходимите площи за осъществяване на дей-
ността по концесията, при граници с координа-
ти на точките от № 1 до № 6 включително в
координатна система “1970 г.”.
3. Определя срок на концесията 25 години.
4. Определя пряко за концесионер “ДАНО—
Р”—ЕООД, София—титуляр на Удостоверение
за търговско откритие № 0100 от 2 октомври
2003 г.
5. Определя основните права и задължения
по концесията, както следва:
5.1. Основни права на концесионера:
5.1.1. да добива скалнооблицовъчни мате-
риали (гранити) в границите на находището
по т. 1;
5.1.2. право на собственост върху добитите
гранити;
5.1.3. да извършва преработка, складира-
не, транспортиране и продажба на добитите
гранити;
5.1.4. да ползва за срока на концесията съ-
ществуващата до момента на подписването на
концесионния договор геоложка и техническа
документация и информация;
5.1.5. да извършва с осигурени от него сред-
ства и на свой риск и след предварително съгла-
суване с концедента и с компетентните органи
необходимите дейности, свързани с добива,
включително допроучване и експлоатационно
проучване на подземните богатства в граници-
те на находището по т. 1.
5.2. Основни задължения на концесионера:
5.2.1. да заплаща на концедента дължимото
концесионно възнаграждение при условия и в
срокове, определени в концесионния договор;
5.2.2. да изготви и представи на министъра на
регионалното развитие и благоустройството:
5.2.2.1. цялостен работен проект за добив и
първична преработка на подземните богатст-
ва; срокът за представяне е 8 месеца от вли-
зането в сила на концесионния договор; след
съгласуване с концедента и с министъра на
околната среда и водите цялостният работен
проект става неразделна част от концесионния
договор;
5.2.2.2. проект за рекултивация на концеси-
онната площ по т. 2, съгласуван с компетентни-
те органи; срокът за представяне е 8 месеца от
влизането в сила на концесионния договор;
проектът за рекултивация става неразделна част
от концесионния договор;
5.2.2.3. годишен работен проект за добив и
първична преработка за всяка година от срока
на концесията; срокът за представяне е 31 яну-
ари на съответната година; за първата година
от срока на концесията срокът за представяне
е 8 месеца от влизането в сила на концесионния
договор; след съгласуване с концедента и с
министъра на околната среда и водите годиш-
ният работен проект става неразделна част от
концесионния договор;
5.2.3. да разработва находището добросъвест-
но, като не допуска неправилна изборна експло-
атация, която може да доведе до загуби на под-
земни богатства или до икономическа неизгод-
ност за бъдещото разработване на находището;